Theresa May

Theresa May, nascet quam Theresa Mary Brasier, es un feminin politico del Reyatu Unit. Ella nascet li 1-im de octobre 1956 in Eastbourne e esset inter li 13-im de julí 2016 e li 24-im de julí 2019 prim-ministre del Reyatu Unit. Theresa May es membre del Conservativ Partise. Ella esset li 11-im de julí 2016 til 23-im de julí presidente del Conservativ Partise.

Personal vive
Theresa May studiat geografie in li universitá de Oxford. Pos su studies ella laborat inter 1977 e 1983 por li Bank of England. Pos to May laborat quam financial consiliera por li firma UKPA (Association for Payment Clearing Services).

Ella es maritat con Philipp May desde li annu 1980 e li cuple ne have infantes.

Political cariera
 1997 Theresa May es electet in li parlament del Reyatu Unit por li electoral districte Maidenhead por li Conservativ Partise.
 2002-2003 Presidente del Conservativ Partise.
 2010-2012 Ministre por féminas e equalitá
 2012-2016  Ministre del interni aferes de Reyatu Unit. 
 2016 May es contra li Brexit in li Referendum pri li membritá del Reyatu Unit in li Europan Union e li 29-im de junio 2016 ella declarat su candidatura por li oficie del presidente Conservativ Partise e del prim-ministre.
 Li 13 julí 2016 ella succedet David Cameron quam prim-ministre del Reyatu Unit.
 2016-2019 Prim-ministre del Reyatu Unit e presidente del Conservativ Partise.
 2017 May convoca un election parlamentari por li 8 junio. Pos li election li Conservativ Partise resta li max grand partise del parlament, ma it perde su majorité. Un acorde con li Democratic Unionist Partise de Nord-Irland permite a May continuar a guvernar, benque su decision a convocar li election es mult criticat.
 2019 Theresa May demissionat quam prim-ministre de presidente del conservativ partise pro su íncapabilitá executar li Brexit.

Categorie:Reyatu Unit
Categorie:Politicos del Reyatu Unit